ประกาศกรมการขนส่งทางบกประกาศกรมการขนส่งทางบกเรื่อง หลักเกณฑ์และวิธีการให้ความเห็นชอบตัวอักษร ภาพ หรือเครื่องหมายเพื่อการโฆษณาที่ตัวถังรถที่ใช้ในการขนส่งผู้โดยสารประจำทางและไม่ประจำทาง[๑] ตามที่ได้มีประกาศกรมการขนส่งทางบกกำหนดหลักเกณฑ์ และวิธีการให้ความเห็นชอบตัวอักษร ภาพ หรือเครื่องหมายเพื่อการโฆษณาที่ตัวถังรถโดยสารประจำทาง ลงวันที่ ๗ เมษายน ๒๕๔๗ ไว้แล้ว นั้นโดยที่เป็นการสมควรแก้ไขปรับปรุงหลักเกณฑ์และวิธีการให้ความเห็นชอบตัวอักษร ภาพหรือเครื่องหมายเพื่อการโฆษณาที่ตัวถังให้เหมาะสมและครอบคลุมทั้งรถที่ใช้ในการขนส่งผู้โดยสารประจำทางและไม่ประจำทางอาศัยอำนาจตามความในข้อ ๑ (๒) (จ) และข้อ ๑๐ (๒) (ค) แห่งกฎกระทรวง ฉบับที่ ๙(พ.ศ. ๒๕๒๔) ออกตามความในพระราชบัญญัติการขนส่งทางบก พ.ศ. ๒๕๒๒กรมการขนส่งทางบกจึงออกประกาศกำหนด หลักเกณฑ์ และวิธีการให้ความเห็นชอบตัวอักษรภาพ หรือเครื่องหมายเพื่อการโฆษณาที่ตัวถังรถที่ใช้ในการขนส่งผู้โดยสารประจำทางและไม่ประจำทางไว้ดังต่อไปนี้ข้อ๑ ให้ยกเลิกประกาศกรมการขนส่งทางบกเรื่อง หลักเกณฑ์ และวิธีการให้ความเห็นชอบตัวอักษร ภาพ หรือเครื่องหมายเพื่อการโฆษณาที่ตัวถังรถโดยสารประจำทาง ลงวันที่ ๗ เมษายน ๒๕๔๗ส่วนที่ ๑บททั่วไป ข้อ๒ผู้ได้รับใบอนุญาตประกอบการขนส่งประจำทางและไม่ประจำทางด้วยรถโดยสารซึ่งประสงค์จะใช้ตัวอักษรภาพ หรือเครื่องหมาย เพื่อการโฆษณาที่ตัวถังรถให้ยื่นขอความเห็นชอบก่อนที่จะดำเนินการเป็นการล่วงหน้าไม่น้อยกว่า ๑๕ วันทำการพร้อมด้วยเอกสารหลักฐาน ดังต่อไปนี้๒.๑แบบ ขนาด ลักษณะ ชนิดของวัสดุ และตำแหน่งที่จะติดโฆษณา๒.๒บัญชีรถที่จะขอโฆษณา ระบุเลขทะเบียนรถ ชื่อและหมายเลขเส้นทาง หมายเลขประจำรถและกำหนดวันเริ่มต้นและสิ้นสุดการโฆษณาการยื่นขอความเห็นชอบตามวรรคหนึ่งให้ยื่นขอได้ครั้งละ ๑ รายการ ระยะเวลาไม่เกิน ๑ ปี และหากจะขอขยายระยะเวลาการติดโฆษณาออกไปจากที่ได้รับอนุญาตให้ยื่นขอล่วงหน้าก่อนสิ้นกำหนดระยะเวลาอย่างน้อย ๓ วันทำการโดยขอขยายได้ครั้งละไม่เกิน ๑ ปีข้อ๓ ตัวอักษร ภาพหรือเครื่องหมายที่จะโฆษณาที่ตัวถังรถ ต้องไม่มีลักษณะดังต่อไปนี้๓.๑อาจก่อให้เกิดความเสียหายแก่ผู้อื่น๓.๒ขัดต่อความสงบเรียบร้อย ต่อศีลธรรม และวัฒนธรรมอันดีงาม๓.๓มีความกว้างยาวเกินกว่าด้านข้างหรือด้านกว้างของตัวรถ๓.๔ขัดต่อนโยบายแห่งรัฐส่วนที่ ๒สถานที่ยื่นคำขอ ข้อ๔สถานที่ยื่นขอความเห็นชอบตามประกาศนี้๔.๑รถที่ใช้ในการขนส่งผู้โดยสารประจำทาง๔.๑.๑ในเขตกรุงเทพมหานคร หรือระหว่างจังหวัดที่มีต้นทางหรือปลายทางในเขตกรุงเทพมหานครหรือการขนส่งระหว่างประเทศ ให้ยื่นขอ ณ ส่วนกิจการสถานีขนส่งสำนักจัดระเบียบการขนส่งทางบก กรมการขนส่งทางบก๔.๑.๒ในเขตจังหวัดอื่นนอกจากกรุงเทพมหานคร ให้ยื่นขอ ณ สำนักงานขนส่งจังหวัดที่ผู้ประกอบการขนส่งได้รับใบอนุญาตจากนายทะเบียนประจำจังหวัดนั้น๔.๑.๓ระหว่างจังหวัดที่มีทั้งต้นทางและปลายทางในเขตจังหวัดอื่น นอกจากกรุงเทพมหานครให้ยื่นขอ ณ สำนักงานขนส่งจังหวัดที่เป็นต้นทางเท่านั้น๔.๒รถที่ใช้ในการขนส่งผู้โดยสารไม่ประจำทาง๔.๒.๑สำหรับผู้ประกอบการขนส่งที่มีภูมิลำเนาในเขตกรุงเทพมหานคร ซึ่งได้รับใบอนุญาตจากนายทะเบียนกลางให้ยื่นขอ ณ ส่วนกิจการสถานีขนส่ง สำนักจัดระเบียบการขนส่งทางบก กรมการขนส่งทางบก๔.๒.๒สำหรับผู้ประกอบการขนส่งที่มีภูมิลำเนาในเขตจังหวัดอื่น นอกจากกรุงเทพมหานครซึ่งได้รับใบอนุญาตจากนายทะเบียนประจำจังหวัดใด ให้ยื่นขอ ณสำนักงานขนส่งจังหวัดนั้นส่วนที่ ๓ตำแหน่ง ขนาด และพื้นที่ที่ติดตัวอักษร ภาพ หรือเครื่องหมายโฆษณา ข้อ๕รถที่ใช้ในการขนส่งผู้โดยสารประจำทางในเขตกรุงเทพมหานครหรือในเขตจังหวัดอื่นนอกจากกรุงเทพมหานคร๕.๑ด้านข้างภายนอกตัวถังบริเวณตัวถังและบานหน้าต่างหรือช่องกระจกให้มีพื้นที่โฆษณารวมกันกว้างไม่เกิน ๘๐เซนติเมตร โดยบริเวณตัวถังให้มีพื้นที่โฆษณากว้างไม่เกิน ๕๐ เซนติเมตรและบริเวณบานหน้าต่างหรือช่องกระจกให้มีพื้นที่โฆษณากว้างไม่เกิน ๓๐เซนติเมตรจากขอบบานหน้าต่างหรือช่องกระจกด้านล่างขึ้นไปเป็นแนวเส้นตรงขนานกับตัวรถเฉพาะด้านที่ทำการโฆษณาและมีความยาวตามความเหมาะสมแต่ต้องไม่เกินความยาวด้านข้างของตัวรถ๕.๒ด้านข้างภายในตัวถังเหนือบานหน้าต่างหรือช่องกระจก (ถ้ามี) ให้มีพื้นที่โฆษณากว้างไม่เกิน๒๐ เซนติเมตร และมีความยาวตามความเหมาะสม๕.๓ด้านท้ายภายนอกตัวถัง ให้มีพื้นที่โฆษณากว้างและยาวตามความเหมาะสมข้อ๖รถที่ใช้ในการขนส่งผู้โดยสารประจำทางระหว่างจังหวัดหรือระหว่างประเทศ๖.๑ด้านข้างภายในตัวถังเหนือบานหน้าต่างหรือช่องกระจก (ถ้ามี)ให้มีพื้นที่โฆษณากว้างไม่เกิน ๒๐ เซนติเมตร และมีความยาวตามความเหมาะสม๖.๒ด้านท้ายภายนอกตัวถัง ให้มีพื้นที่โฆษณากว้างและยาวตามความเหมาะสมข้อ๗รถที่ใช้ในการขนส่งผู้โดยสารประจำทางมาตรฐาน ๒ จ ที่มีจำนวนที่นั่งไม่เกิน๑๒ ที่นั่ง๗.๑ด้านข้างภายนอกตัวถังใต้บานหน้าต่างที่ทำด้วยวัสดุโปร่งแสงหรือใต้ช่องกระจก ให้มีพื้นที่โฆษณากว้างตามความเหมาะสมและมีความยาวไม่เกินด้านข้างของตัวรถ๗.๒ด้านท้ายภายนอกตัวถังใต้กระจกกันลมหลังให้มีพื้นที่โฆษณากว้างและยาวตามความเหมาะสม๗.๓บริเวณส่วนที่เป็นบานหน้าต่างที่ทำด้วยวัสดุโปร่งแสงหรือกระจกกันลมหน้าและกระจกกันลมหลังไม่ให้ติดภาพโฆษณานอกจากนั้นให้เป็นไปตามความเหมาะสมข้อ๘รถที่ใช้ในการขนส่งผู้โดยสารไม่ประจำทาง๘.๑ด้านข้างภายนอกรถบริเวณส่วนที่เป็นตัวถังให้มีพื้นที่โฆษณากว้างและยาวตามความเหมาะสม ส่วนด้านข้างภายนอกบริเวณบานหน้าต่างหรือช่องกระจกให้มีพื้นที่โฆษณากว้างไม่เกิน ๓๐ เซนติเมตรจากขอบบานหน้าต่างหรือช่องกระจกด้านล่างขึ้นไปเป็นแนวเส้นตรง ขนานกับตัวรถเฉพาะด้านที่ทำการโฆษณาและมีความยาวตามความเหมาะสมซึ่งต้องไม่เกินความยาวด้านข้างของตัวรถ๘.๒ด้านข้างภายในตัวถังเหนือบานหน้าต่างหรือช่องกระจก (ถ้ามี)ให้มีพื้นที่โฆษณากว้างไม่เกิน ๒๐ เซนติเมตร และมีความยาวตามความเหมาะสม๘.๓ด้านหน้าหรือด้านท้ายภายนอกตัวถัง ให้มีพื้นที่โฆษณากว้างและยาวตามความเหมาะสมข้อ๙รถที่ใช้ในการขนส่งผู้โดยสารไม่ประจำทางมาตรฐาน ๒ จ ที่มีที่นั่งไม่เกิน ๑๒ที่นั่ง๙.๑ด้านข้างภายนอกบริเวณตัวถังใต้บานหน้าต่างที่ทำด้วยวัสดุโปร่งแสงหรือใต้ช่องกระจกให้มีพื้นที่โฆษณากว้างตามความเหมาะสมและมีความยาวไม่เกินด้านข้างของตัวรถ๙.๒ด้านท้ายภายนอกบริเวณตัวถังใต้กระจกกันลมหลัง ให้มีพื้นที่โฆษณากว้างและยาวตามความเหมาะสม๙.๓บริเวณส่วนที่เป็นบานหน้าต่างที่ทำด้วยวัสดุโปร่งแสงหรือกระจกกันลมหน้าและกระจกกันลมหลังไม่อนุญาตให้มีการติดภาพโฆษณา นอกจากนั้น ให้เป็นไปตามความเหมาะสมข้อ๑๐ ตัวอักษร ภาพหรือเครื่องหมายที่จะโฆษณาที่ตัวถังรถ ที่จะให้ปรากฏในตำแหน่งอื่นหรือมีขนาดและพื้นที่ผิดไปจากที่กำหนดไว้ในข้อ๕, ๖ และข้อ ๘ หากได้รับความเห็นชอบจากคณะกรรมการแล้วจะต้องได้รับความเห็นชอบจากกรมการขนส่งทางบกด้วย จึงจะสามารถทำการโฆษณาได้ส่วนการติดโฆษณาตามข้อ ๗ และข้อ ๙ ให้เป็นไปตามที่กำหนดไว้เท่านั้นส่วนที่ ๔ข้อปฏิบัติและข้อห้าม ข้อ๑๑ ตัวอักษร ภาพ หรือเครื่องหมายซึ่งจัดทำในลักษณะเป็นแผ่นป้าย แผ่นฟิล์มปรุ หรือลักษณะอื่นใดที่ติดบริเวณบานหน้าต่างที่ทำด้วยวัสดุโปร่งแสงด้านข้างของตัวรถและช่องกระจกด้านข้างของตัวรถเมื่อติดแล้วผู้โดยสารภายในรถต้องสามารถมองเห็นสภาพภายนอกรถได้ดี ส่วนการติดที่บริเวณกระจกกันลมหลังให้ติดได้ตามความเหมาะสม ทั้งนี้ทุกบริเวณต้องติดให้แนบแน่นอย่างเรียบร้อย แข็งแรงข้อ๑๒ การติดทั้งภายนอกและภายในรถต้องไม่ปิดทับเครื่องหมายของผู้ประกอบการขนส่งเครื่องหมายที่ต้องให้ปรากฏประจำรถหมายเลขเส้นทาง ชื่อเส้นทาง โคมไฟและข้อความที่เกี่ยวกับการใช้ประตูฉุกเฉินรวมทั้งต้องไม่เป็นเหตุให้ประตูฉุกเฉินไม่สามารถใช้งานได้โดยสะดวกและไม่ให้มีส่วนแหลมคมยื่นออกในลักษณะที่อาจก่อให้เกิดอันตรายได้โดยต้องติดให้แนบแน่นกับตัวถังอย่างเรียบร้อยข้อ๑๓ กรณีตัวอักษร ภาพ หรือเครื่องหมายที่ได้รับความเห็นชอบให้ติดไว้แล้วชำรุดบกพร่อง หรือมีเหตุทำให้เกิดความไม่เป็นระเบียบ เรียบร้อยไม่ปลอดภัยหรือไม่เหมาะสมด้วยประการใดให้ผู้ได้รับใบอนุญาตประกอบการขนส่งประจำทางและไม่ประจำทางด้วยรถโดยสารแก้ไขให้เรียบร้อยหรือเปลี่ยนแปลงแก้ไขใหม่ทันทีข้อ๑๔ผู้ได้รับใบอนุญาตประกอบการขนส่งประจำทางและไม่ประจำทางด้วยรถโดยสารที่ได้รับความเห็นชอบให้ทำการโฆษณาต้องจัดให้มีสำเนาภาพถ่ายหนังสือแจ้งผลการได้รับความเห็นชอบจากกรมการขนส่งทางบกประจำไว้ที่รถเพื่อสามารถตรวจสอบได้และต้องจัดให้มีข้อความแสดงการได้รับความเห็นชอบไว้บริเวณมุมขวาด้านล่างของภาพโฆษณาโดยมีข้อความเป็นตัวอักษรและตัวเลขสีดำ ขนาดความสูงไม่น้อยกว่า ๑ เซนติเมตรพื้นสีขาว ดังนี้ข้อ๑๕ในกรณีมีการฝ่าฝืนหรือปฏิบัติไม่เป็นไปตามหลักเกณฑ์ที่กำหนดในประกาศนี้ กรมการขนส่งทางบกอาจพิจารณาไม่ให้ความเห็นชอบยกเลิกการให้ความเห็นชอบหรือพิจารณาดำเนินการอื่น ตามที่เห็นสมควรในเรื่องดังกล่าวทั้งนี้ตั้งแต่บัดนี้เป็นต้นไปประกาศ ณ วันที่ ๙มีนาคม พ.ศ. ๒๕๔๘ปิยะพันธ์ จัมปาสุตอธิบดีกรมการขนส่งทางบกศุภสรณ์/ผู้จัดทำ๑๓ มิถุนายน ๒๕๔๘โชติกานต์/ปรับปรุง๒๐ พฤษภาคม ๒๕๕๘[๑] ราชกิจจานุเบกษาเล่ม๑๒๒/ตอนที่ ๓๘ ง/หน้า ๕๘/๑๒ พฤษภาคม ๒๕๔๘